Blandt de mange træsnit, der er udgået fra Rosenstands Atelier, findes der foruden en lang række portrætter af tidens kendte mænd som [[N.L. Høyen]], [[N.F.S. Grundtvig]], [[Christian Winther (digter)|Christian Winther]], [[Orla Lehmann]], [[J.P.E. Hartmann]] o.a., en mængde titelblade med illustrationer i tidens stil efter tegninger af kunstnere som [[Julius Exner]], [[Henrik Olrik]], [[August Jerndorff]], [[Frants Henningsen]] og [[Joakim Skovgaard]]. Desuden har han skåret [[Ludvig Holberg|Holberg]]-illustrationer efter Wilhelm Marstrands tegning og s. m. Henneberg nogle af [[Vilhelm Pedersen]]s [[H.C. Andersen]]-illustrationer. I sine senere år var Rosenstand mest optaget af at skære videnskabelige tegninger, og de træsnit, der i Foreningen Fremtidens ''Billeder af danske Kunstnere til Digte af ældre og nyere Forfattere'' er signeret J.F. Rosenstand, må antages at være skåret af hans efterfølgere.
Personbillede_savnes Kunst Historie Fotografi